cy en cy cy cy de de es fr es cy en de cy sv fr en fy pam ceb fr cy en cy en es en de cy cy cy en cy cy cy cy de en nl nah de cy en cy de es de fr cy it bn cy en cy cy en cy cy jbo cy en nl en en cy ku es de cy de fr fr pt cy nl es cy cy en de cy sv fr en fy pam ceb fr cy en de cy es en en cy cy cy cy cy cy cy en nl cy cy en pl cy cy cy en fr cy en cy cy cy en cy cy cy en cy cy en su de cy cy af cy cy en cy en es
Skip to main content Skip to secondary menu
Medal Syr Thomas Parry-Williams - er clod
Ymuno â thîm Eisteddfod 2021
Pentref Gwyddoniaeth a Thechnoleg
Shw'mae Su'mae: Dysgu Cymraeg
Mas ar y Maes
Yn 2019, bydd yr Eisteddfod Genedlaethol yn ymweld â Sir Conwy.
Os oes gennych chi ychydig oriau i'w sbario yn ystod wythnos yr Eisteddfod, beth am ddod yn rhan o'r tîm gwirfoddol?
Mae’r Eisteddfod yn sefydliad elusennol corfforedig sy’n costio dros £4 miliwn y flwyddyn i’w chynnal, ac mae cronfa â tharged lleol o £320,000 wedi ei sefydlu ers Gaeaf 2017 i gyfrannu tuag at y gost o gynnal yr ŵyl yn Sir Conwy.  Rydym yn ffodus ac yn hynod ddiolchgar am bob rhodd a chyfraniad ariannol, rhai a dderbynnir yn flynyddol ac eraill ar gyfer gwyliau penodol.  Drwy gyfrannu unwaith neu’n rheolaidd gall unigolion wneud gwahaniaeth mawr i lwyddiant y gronfa leol ac yn sgil hynny, ein gwaith ac arlwy'r ŵyl ei hun.
Mae’r apêl ariannol yn mynd yn dda gyda nifer weithgareddau cymunedol ar waith ac addewidion gwobrau i law, ond mae angen pob cymorth i sicrhau ein bod yn cyrraedd targed y gronfa leol i’n galluogi i gynnal prifwyl fydd yn cwrdd â disgwyliadau’r miloedd o ymwelwyr a ddaw i Lanrwst o bob rhan o Gymru a thu hwnt.
Cam o’r mwyaf ar ein rhan fyddai peidio rhoi gwybod i bawb sut i gefnogi'r ŵyl gan nad oes neb wedi dweud neu ofyn, felly dyma eich cyfle!
Y ffordd hwylusaf i gyfrannu tuag at Eisteddfod Sir Conwy 2019 yw trwy wefan ‘JustGiving’, ble mae’n bosib cyfrannu unrhyw swm yn fisol, neu roi cyfraniad unigol, bychan neu fawr, unrhyw bryd rhwng nawr a’r Eisteddfod.  Mae dolen gyswllt i JustGiving i’w gweld ar waelod y dudalen.
Os ydych am i’ch manylion ymddangos yn rhestr rhoddion y Rhaglen flwyddyn nesaf, wrth gyfrannu trwy JustGiving, nodwch enw’r pwyllgor apêl yn y blwch neges; e.e. Pentrefoelas, Trefriw neu gyfraniad cyffredinol, a nodwch eich enw (e.e. John a Mair Jones)
Yn ddi-os, talu gyda siec yw’r ffordd fwyaf poblogaidd o gyfrannu i’r Eisteddfod o hyd.  Os dymunwch roi cyfraniad, anfonwch eich siec yn daladwy i Eisteddfod Genedlaethol Cymru 2019 os gwelwch yn dda at Elaine Stokes, Swyddog Cyllid Lleol, Swyddfa’r Eisteddfod, 40 Parc Tŷ Glas, Llanisien, Caerdydd. CF14 5DU.
Er mwyn cael y manylion yn gywir yn y Rhaglen, lawr lwythwch y daflen PDF Ffurflen Cyfrannu isod gan nodi sut yr hoffech i ni gofnodi eich rhodd yn Adran 1 a 2, a chwblhau’r Datganiad Rhodd Gymorth yn Adran 3 (os yn gymwys) a fydd yn galluogi’r Eisteddfod i hawlio 25% ychwanegol ar werth eich rhodd heb unrhyw gost ychwanegol i chi.
Os ydych am i ni gydnabod eich rhodd fel un dienw, nodwch hynny ar y ffurflen os gwelwch yn dda.
Os am greu archeb banc i gyfrannu cyfres o daliadau dros gyfnod penodol, lawr lwythwch y daflen PDF Ffurflen Cyfrannu isod a chwblhewch y manylion perthnasol Adran 4.
Mae cefnogaeth i weithgareddau cymunedol yn eithriadol o bwysig i lwyddiant yr Eisteddfod a’r gwaith a wneir dros gyfnod o ddwy flynedd yn rhan ganolog o’r prosiect i godi arian ac ymwybyddiaeth o ddyfodiad yr ŵyl i’r ardal a’r Iaith Gymraeg.  Mae yna nifer o bwyllgorau apêl yn weithredol ar draws y Sir yn trefnu ystod o weithgareddau amrywiol.  Os am gefnogi’r gweithgareddau hyn, ewch i’r dudalen digwyddiadau i gael gwybod beth sydd ymlaen yn lleol chi.
Os ydych am gysylltu â’ch pwyllgor apêl lleol gydag awgrym, neu yn awyddus i gyfrannu neu drefnu digwyddiad eich hun, cysylltwch â gwyb@eisteddfod.org.uk
Rhoi Gwobr yn Eisteddfod Sir Conwy
Mae unigolion a sefydliadau’n gallu cyfrannu at wobrau ariannol yr Eisteddfod.  Mae rhoi gwobr yn ffordd syml ond hynod effeithiol o gefnogi'r Eisteddfod.  Cliciwch yma am fwy o wybodaeth.
Derbyniwch y newyddion diweddaraf
Dyluniwyd ac adeiladwyd gan Hoffi.com, gan ddefnyddio Drupal.